
3d textúrák

A textúrák mindenütt körbevesznek bennünket a világban. Az egészen picitől az egészen nagyokig, mesterséges, természetes, geometrikus, szabálytalan, mindenféle.
A textúra lényege az elemek hasonlósága. Minden elem egymáshoz hasonló, egymás tükörképei, a különbségek a részletekben vannak, ettől lesz egy textúra izgalmas.
A textúrák előállításának legyik legjobb eszköze a kaleidoszkóp. Egy tetszőleges alapelem végtelen számú tükrözése képpen létrejön a mintázat. Ezt az alapelvet követve készült el az a kisérleti eszköz, ami már térbeli formákat, is képes tükrözni, és térbeli textúrákat képes előállítani. Állítható tükörlapok segítségével végtelen sok, akármilyen bonyolult térsorozat létrehozható.
Az eszközről készült egy videó, ami az eszköz működését, illetve az általa létrehozott háromdimenziós textúrákat mutatja be.




